
DR.30.09.2021 31 

 
 

9. Datuk Seri Haji Ahmad bin Haji Maslan [Pontian] minta Yang Berhormat 
Menteri Sains, Teknologi dan Inovasi menyatakan bilakah jangkaan yang pasti imuniti 
kelompok 80 peratus boleh dicapai dan adakah rancangan untuk memastikan hingga ke 
tahap 100 peratus vaksinasi? Apakah persiapan menghasilkan vaksin terhadap varian 
yang baru serta rancangan untuk menghasilkan vaksin sendiri bagi menghadapi pelbagai 
virus Alpha, Delta, Lambda dan lain-lain? 

 
 Menteri Sains, Teknologi dan Inovasi [Dato’ Seri Dr. Adham bin Baba]: Tuan 
Yang di-Pertua. Terima kasih Yang Berhormat Pontian. Program Imunisasi COVID-19 
Kebangsaan (PICK) telah mencapai peratus populasi dewasa lengkap divaksinasi 
melebihi 85 peratus pada 29 September semalam. Melihat kepada pencapaian ini, MOSTI 
menerusi CITF optimis bahawa usaha yang sedang dilaksanakan dalam program ini, 
sedang berjalan mengikut landasan dan perancangan yang ditetapkan.  

Sebagai langkah mempercepatkan proses vaksinasi, pihak CITF melalui operasi 
lonjakan kapasiti ataupun operation surge capacity, telah berjaya memvaksinasikan 
hampir semua penduduk dewasa di Lembah Klang. Sasaran berfokus yang terkini adalah 
memastikan semua negeri mencapai sekurang-kurangnya 60 peratus populasi dewasa 
lengkap divaksinasi.   

Untuk makluman Yang Berhormat insya-Allah, pada hari ini, kita akan capai 
sasaran tersebut di Sabah. Status akan mencapai 60 peratus. CITF akan terus memberi 
tumpuan pengagihan bekalan vaksin ke negeri-negeri yang mempunyai bilangan kes 
positif COVID-19 yang tinggi berdasarkan data semasa daripada Kementerian Kesihatan 
Malaysia. Sasaran kerajaan supaya hampir semua populasi dewasa lengkap dos vaksin 
sebelum penghujung bulan Oktober, boleh dicapai. 

Melalui usaha ini, kerajaan percaya, sasaran peralihan fasa melalui Pelan 
Pemulihan Negara dapat dipercepatkan. Sebagai contoh, semalam Yang Amat Berhormat 
Perdana Menteri telah mengumumkan peralihan fasa untuk Lembah Klang daripada fasa 
2 ke 3.  

Untuk menjawab soalan yang berikut, MOSTI juga telah memperuntukkan lebih 
RM15 juta untuk pembangunan Research and Development (R&amp;D) khusus untuk vaksin 
COVID-19 kepada beberapa buah institusi pendidikan kita seperti Pusat Penyelidikan dan 
Pendidikan Penyakit Berjangkit Tropika (TIDREC) di bawah Universiti Malaya dan juga 
saintis di Universiti Putra Malaysia.  

Selain itu, KKM telah memberi peruntukan research and development bagi usaha 
membangunkan vaksin COVID-19 di Institut Penyelidikan Perubatan (IMR) milik 
Kementerian Kesihatan Malaysia yang sebenarnya mula dirancang sejak awal bulan April 
tahun 2020. Yang Berhormat, terdapat dua teknologi vaksin COVID-19 yang sedang 
dibangunkan di IMR, KKM iaitu teknologi vaksin mRNA dan teknologi vaksin virus ternyah 
aktif. 

Vaksin di IMR akan dibangunkan secara strategik bersama penyelidik dari 
Universiti Putra Malaysia dan Institut Penyelidikan Veterinar. Pada masa ini, kedua-dua 
projek di bawah berada di peringkat makmal iaitu bukti konsep atau proof of concept 
dengan izin, sebelum fasa kajian praklinikal kepada haiwan dilaksanakan.  

Status terkini pembangunan vaksin COVID-19 di IMR adalah seperti berikut. 
Vaksin virus ternyah aktif telah berada di tahap penyahaktifan virus dan vaksin mRNA 
sedang menjalani proses in vitro transcription. Yang Berhormat, dengan adanya 
kemahiran menjalankan pembangunan vaksin COVID-19, vaksin tersebut boleh 
digunakan untuk menghasilkan vaksin bagi mencegah jangkitan bakteria dan virus juga 
selain rawatan penyakit kronik.  

Kita juga sedang membangunkan Pelan Hala Tuju Pembangunan Vaksin Negara 
dengan tujuan memastikan Malaysia mampu menjadi negara pengeluar vaksin manusia 
dalam tempoh 10 tahun. Ia tidak terikat kepada vaksin COVID-19 sahaja dan 
jawatankuasa bagi membangunkan pelan ini dipengerusikan bersama MOSTI dan 
Kementerian Kesihatan Malaysia. Terima kasih. 



9. Datuk Seri Haji Ahmad bin Haji Maslan [Pontian] minta Yang Berhormat Menteri Sains, Teknologi dan Inovasi menyatakan bilakah jangkaan yang pasti imuniti kelompok 80 peratus boleh dicapai dan adakah rancangan untuk memastikan hingga ke tahap 100 peratus vaksinasi? Apakah persiapan menghasilkan vaksin terhadap varian yang baru serta rancangan untuk menghasilkan vaksin sendiri bagi menghadapi pelbagai virus Alpha, Delta, Lambda dan lain-lain?. Menteri Sains, Teknologi dan Inovasi [Dato' Seri Dr. Adham bin Baba]: Tuan Yang di-Pertua. Terima kasih Yang Berhormat Pontian. Program Imunisasi COVID-19 Kebangsaan (PICK) telah mencapai peratus populasi dewasa lengkap divaksinasi melebihi 85 peratus pada 29 September semalam. Melihat kepada pencapaian ini, MOSTI menerusi CITF optimis bahawa usaha yang sedang dilaksanakan dalam program ini, sedang berjalan mengikut landasan dan perancangan yang ditetapkan. Sebagai langkah mempercepatkan proses vaksinasi, pihak CITF melalui operasi lonjakan kapasiti ataupun operation surge capacity, telah berjaya memvaksinasikan hampir semua penduduk dewasa di Lembah Klang. Sasaran berfokus yang terkini adalah memastikan semua negeri mencapai sekurang-kurangnya 60 peratus populasi dewasa lengkap divaksinasi. Untuk makluman Yang Berhormat insya-Allah, pada hari ini, kita akan capai sasaran tersebut di Sabah. Status akan mencapai 60 peratus. CITF akan terus memberi tumpuan pengagihan bekalan vaksin ke negeri-negeri yang mempunyai bilangan kes positif COVID-19 yang tinggi berdasarkan data semasa daripada Kementerian Kesihatan Malaysia. Sasaran kerajaan supaya hampir semua populasi dewasa lengkap dos vaksin sebelum penghujung bulan Oktober, boleh dicapai. Melalui usaha ini, kerajaan percaya, sasaran peralihan fasa melalui Pelan Pemulihan Negara dapat dipercepatkan. Sebagai contoh, semalam Yang Amat Berhormat Perdana Menteri telah mengumumkan peralihan fasa untuk Lembah Klang daripada fasa 2 ke 3. Untuk menjawab soalan yang berikut, MOSTI juga telah memperuntukkan lebih RM15 juta untuk pembangunan Research and Development (R&D) khusus untuk vaksin COVID-19 kepada beberapa buah institusi pendidikan kita seperti Pusat Penyelidikan dan Pendidikan Penyakit Berjangkit Tropika (TIDREC) di bawah Universiti Malaya dan juga saintis di Universiti Putra Malaysia. Selain itu, KKM telah memberi peruntukan research and development bagi usaha membangunkan vaksin COVID-19 di Institut Penyelidikan Perubatan (IMR) milik Kementerian Kesihatan Malaysia yang sebenarnya mula dirancang sejak awal bulan April tahun 2020. Yang Berhormat, terdapat dua teknologi vaksin COVID-19 yang sedang dibangunkan di IMR, KKM iaitu teknologi vaksin mRNA dan teknologi vaksin virus ternyah aktif. Vaksin di IMR akan dibangunkan secara strategik bersama penyelidik dari Universiti Putra Malaysia dan Institut Penyelidikan Veterinar. Pada masa ini, kedua-dua projek di bawah berada di peringkat makmal iaitu bukti konsep atau proof of concept dengan izin, sebelum fasa kajian praklinikal kepada haiwan dilaksanakan. Status terkini pembangunan vaksin COVID-19 di IMR adalah seperti berikut. Vaksin virus ternyah aktif telah berada di tahap penyahaktifan virus dan vaksin mRNA sedang menjalani proses in vitro transcription. Yang Berhormat, dengan adanya kemahiran menjalankan pembangunan vaksin COVID-19, vaksin tersebut boleh digunakan untuk menghasilkan vaksin bagi mencegah jangkitan bakteria dan virus juga selain rawatan penyakit kronik. Kita juga sedang membangunkan Pelan Hala Tuju Pembangunan Vaksin Negara dengan tujuan memastikan Malaysia mampu menjadi negara pengeluar vaksin manusia dalam tempoh 10 tahun. Ia tidak terikat kepada vaksin COVID-19 sahaja dan jawatankuasa bagi membangunkan pelan ini dipengerusikan bersama MOSTI dan Kementerian Kesihatan Malaysia. Terima kasih.